**Budaörs Város Önkormányzat
Polgármestere**

**ELŐTERJESZTÉSE**

**az Ügyrendi Bizottság 2018. február ….-i rendkívüli valamint a Képviselő-testület 2018. február 21-i rendkívüli ülésére**

**Tárgy: A nemzetiségi önkormányzatokkal kötött együttműködési megállapodások felülvizsgálata**

*Az előterjesztés tárgyalása Budaörs Város Önkormányzatának Képviselő-testülete Szervezeti és Működési Szabályzatáról szóló 36/2010. (XI. 12.) önkormányzati rendelete (a továbbiakban: SZMSZ) 18. § (1) bekezdése és 58. §-a alapján* ***nyilvános ülésen*** *történik.*

**Tisztelt Képviselő-testület!**

**Tisztelt Bizottság!**

Budaörs Város Önkormányzata a nemzetiségek jogairól szóló 2011. évi CLXXIX. törvény (a továbbiakban: Nek tv.) 80. § (2) bekezdése értelmében a 339/2014. (XI.19.) ÖKT sz. határozata alapján a Budaörsi Görög Nemzetiségi Önkormányzattal, Budaörs Német Nemzetiségi Önkormányzattal, a Budaörsi Örmény Nemzetiségi Önkormányzattal, a Budaörsi Roma Nemzetiségi Önkormányzattal, a Budaörsi Román Nemzetiségi Önkormányzattal, és a Budaörsi Szerb Önkormányzattal, valamint a Budaörsi Polgármesteri Hivatallal 2014. december hónapban háromoldalú együttműködési megállapodásokat kötött.

A Nek tv. 80. § (2) bekezdése értelmében a megállapodást minden év január 31. napjáig felül kell vizsgálni. Budaörs Város Önkormányzata a megkötött együttműködési megállapodások felülvizsgálatát 2016. évben a 9/2016. (II.24.) ÖKT sz. határozatával, 2017. évben a 4/2017 (I.25.) ÖKT sz. határozatával hagyta jóvá.

A megállapodások 2018. évi felülvizsgálata megtörtént, jogszabály megváltozása miatt szükséges a megállapodásokon módosítani: a Nek. tv. 80. § (3) d) pontja szerint a belső ellenőrzés szabályaival az együttműködési megállapodás kiegészítésre került a mellékletek III. 6. pontja szerint, valamint a Nek. tv. 80. § (1) a) pontja az önkormányzati feladat ellátásához szükséges tárgyi, technikai eszközökkel felszerelt helyiség ingyenes használatának biztosításának időtartamát havonta 16 óráról 32 órára emelte. Az államháztartásról szóló 2011. évi CXCV. törvény (továbbiakban: Áht.) 37.§ (1) bekezdése alapján a pénzügyi ellenjegyző előzetes ellenőrzési kötelezettségeinek módosítása szükséges.

Az SZMSZ 3. számú melléklete tartalmazza a nemzetiségi önkormányzatokkal kötött együttműködési megállapodásokat, így a megállapodások formai módosításának elfogadását követő képviselő-testületi ülésen indokolt az SZMSZ-t ennek megfelelően módosítani.

Fentiekre tekintettel az alábbi határozati javaslatokat terjesztem elő.

Határozati javaslat az Ügyrendi Bizottság részére:

Budaörs Város Önkormányzat Ügyrendi Bizottsága javasolja a Képviselő-testületnek, hogy a nemzetiségek jogairól szóló 2011. évi CLXXIX. törvény 80. § (2) bekezdésében foglalt előírásnak eleget téve a Budaörsi Polgármesteri Hivatallal valamint

a) a Budaörsi Görög Nemzetiségi Önkormányzattal,

b) a Budaörs Német Nemzetiségi Önkormányzattal,

c) a Budaörsi Örmény Nemzetiségi Önkormányzattal,

d) a Budaörsi Roma Nemzetiségi Önkormányzattal,

e) a Budaörsi Román Nemzetiségi Önkormányzattal,

f) a Budaörsi Szerb Önkormányzattal,

2014. december hónapban megkötött együttműködési megállapodásokat az 1-6. számú mellékletnek megfelelő tartalommal hagyja jóvá.

Budaörs Város Önkormányzat Ügyrendi Bizottsága javasolja a Képviselő-testületnek, kérje fel a polgármestert, hogy a soron következő képviselő-testületi ülésre készítse elő Budaörs Város Önkormányzata Képviselő-testületének Szervezeti és Működési Szabályzatáról szóló 36/2010. (XI. 12.) önkormányzati rendeletének módosítását a nemzetiségi önkormányzatokkal kötött együttműködési megállapodások 2018. évi felülvizsgálatának megfelelően.

*A határozathozatal az SZMSZ 37. § (2) bekezdése alapján minősített többséggel, az SZMSZ 38. § (1) bekezdése alapján nyílt szavazással történik.*

Határozati javaslat a Képviselő-testület részére:

Budaörs Város Önkormányzat Képviselő-testülete a nemzetiségek jogairól szóló 2011. évi CLXXIX. törvény 80. § (2) bekezdésében foglalt előírásnak eleget téve a Budaörs Polgármesteri Hivatallal valamint

a) a Budaörsi Görög Nemzetiségi Önkormányzattal,

b) a Budaörs Német Nemzetiségi Önkormányzattal,

c) a Budaörsi Örmény Nemzetiségi Önkormányzattal,

d) a Budaörsi Roma Nemzetiségi Önkormányzattal,

e) a Budaörsi Román Nemzetiségi Önkormányzattal,

f) a Budaörsi Szerb Önkormányzattal

2014. december hónapban megkötött együttműködési megállapodásokat az 1-6. számú mellékletnek megfelelő tartalommal jóváhagyja.

Budaörs Város Önkormányzat Képviselő-testülete, felkéri a polgármestert, hogy a soron következő képviselő-testületi ülésre készítse elő Budaörs Város Önkormányzata Képviselő-testületének Szervezeti és Működési Szabályzatáról szóló 36/2010. (XI. 12.) önkormányzati rendeletének módosítását a települési nemzetiségi önkormányzatokkal kötött együttműködési megállapodások 2018. évi felülvizsgálatának megfelelően.

*A határozathozatal az SZMSZ 37. § (2) bekezdése alapján minősített többséggel, az SZMSZ 38. § (1) bekezdése alapján nyílt szavazással történik.*

Felelős: Polgármester

Határidő: 30 nap

Végrehajtást végzi: Pénzügyi Iroda, Jegyzői Iroda

Budaörs, 2018. február 05.

 **Wittinghoff Tamás**

 **polgármester**

Az előterjesztést készítette:

dr. Sándor Anett Jegyzői Iroda:

Látta:

Polgármesteri Kabinet:

Műszaki Ügyosztály:

Pénzügyi Iroda:

Törvényesség:

dr. Bocsi István jegyző: